stanford-oval/wikipedia huggingface dataset:
สงครามกลางเมืองเนปาล
การควบรวมกองทัพ

กองทัพเนปาล (NA) สามารถควบคุม กองทัพปลดปล่อยประชาชนเนปาล (PLA), ซึ่งเป็นกองกำลังติดอาวุธของ พรรคคอมมิวนิสต์แห่งเนปาล (ลัทธิเหมากลาง) ได้เมื่อ 10 เมษายน พ.ศ. 2555 นายกรัฐมนตรี บาบูรัม ภัตตาไร, ผู้เป็นหัวหน้าของคณะกรรมการพิเศษเพื่อการควบควมกองทัพ (AISC)  ได้บอกแก่คณะกรรมการเมื่อวันที่ 10 เมษายน พ.ศ. 2555 ว่า กองทัพเนปาลจะเคลื่อนกำลังเข้าไปในพื้นที่ของกองทัพปลดปล่อยประชาชนเนปาลเพื่อยึดครองขั้นสุดท้าย และยึดอาวุธจำนวนมากที่นั่น โดยกระบวนการดังกล่าวจะเสร็จสมบูรณ์ภายในวันที่ 12 เมษายน อย่างไรก็ตาม มีรายงานการปะทะกันที่ฐานทัพ นายกรัฐมนตรีเข้าพบผู้บัญชาการกองทัพเนปาล ฉัตระ มัน สิงห์ ฆูรุงในตอนเย็นวันที่ 10 เมษายน และสั่งให้ปฏิบัติตามคำสั่งของคณะกรรมการ  กองทัพเนปาลเข้าโจมตีฐานทัพและคลังอาวุธในวันเดียวกันนั้น  การสู้รบเป็นไปด้วยความรุนแรง ต่อมา กระบวนการนี้ได้หยุดชะงักในวันที่ 10 เมษายนตามคำขอของกลุ่มผู้นำกลุ่มลัทธิเหมา  และเริ่มต้นอีกครั้งในวันที่ 13 เมษายน และเสร็จสิ้นในวันที่ 19 เมษายน พ.ศ. 2555 มีทหารของฝ่ายกองทัพปลดปล่อยประชาชน 3,129 คน เลือกที่จะลงทะเบียนรวมกับกองทัพเนปาล  ทหารทั้งหมด 6,576 คน เลือกเกษียณอายุโดยสมัครใจ โดยจะได้รับเงิน 500,000 -  800,000 รูปีเนปาลขึ้นกับชั้นยศ
ในระยะแรกของการจัดกลุ่มใหม่ (18 พฤศจิกายน - 1 ธันวาคม พ.ศ. 2554) ทหารราว 9,705 คนเลือกรวมเข้ากับกองทัพเนปาล  คณะกรรมการได้เริ่มกระบวนการควบรวมตั้งแต่ 1 พฤศจิกายน พ.ศ. 2554 ตามข้อตกลงที่ลงนามโดยพรรคการเมืองหลัก 3 พรรค– UCPN-M, พรรคคอมมิวนิสต์แห่งเนปาล (รวมลัทธิมาร์ก-เลนิน) (CPN-UML) และ พรรคคองเกรสเนปาล (NC) – และองค์กรตัวแทนขแงกลุ่มมาเธสีหลายกลุ่ม, แนวร่วมมาเธสีประชาธิปไตย (UDMF). โดยมีทางเลือก 3 ทางให้กับทหารของกองทัพประชาชน – ควบรวม เกษียณอายุโดยสมัครใจ และฟื้นฟูขึ้นใหม่  ทหาร 9,705 คนเลือกควบรวม 7,286 คนเลือกเกษียณอายุ และ 6 คน ต้องการการฟื้นฟู ตัวแทนสหประชาชาติในเนปาล (UNMIN) ได้รับลงทะเบียนทหาร 19,602 คนเมื่อ 26 พฤษภาคม พ.ศ. 2550
เมื่อวันที่ 14 เมษายน พ.ศ. 2555 คณะกรรมการตัดสินใจที่จะกำหนดยศของการควบรวมตามระบบของกองทัพเนปาล ไม่ใช่ระบบของกองทัพปลดปล่อยประชาชน  การคัดเลือกคณะกรรมการนำโดยประธานของคณะกรรมการบริการสาธารณะเนปาลในการกำหนดตำแหน่งรองรับทหารที่ควบรวมเข้ามา  ทหารต้องเข้ารับการฝึก 3-9 เดือน ขึ้นกับชั้นยศ  ในวันที่ 17 เมษายน กองทัพเนปาลกล่าวว่าไม่สามารถเริ่มกระบวนการรับสมัครสำหรับทหารของอดีตกลุ่มลัทธิเหมาได้ จนกว่าการจัดโครงสร้างระดับนายพลจะเสร็จสิ้น ในวันที่ 19 เมษายน พ.ศ. 2555 พรรคการเมืองหลักทั้งสามพรรค ตกลงที่จะรวมกันโดยสันติวิธีให้เป็นหนึ่งเดียว
ช่วงเวลา > พ.ศ. 2539

13 กุมภาพันธ์ : เริ่มต้นสงครามกลางเมืองโดย พรรคคอมมิวนิสต์แห่งเนปาล (ลัทธิเหมา)
กาฏมาณฑุ: โรงงานผลิตน้ำอัดลมโคคา-โคลา ถูกโจมตี และตึกถูกเผา  เก็บถาวร 2019-04-24 ที่ เวย์แบ็กแมชชีน
เขตกูรข่า
โรงงานสุราของต่างชาติถูกทำลายลงอย่างสิ้นเชิง
สำนักงานของโปรแกรมพัฒนาเกษตรกรรมขนาดเล็กของ ธนาคารพัฒนาการเกษตรแห่งเนปาล ในชยังลี ถูกรื้อค้น
เขตกาฟรีปาลานโชก: บ้านของนายทุนถูกจู่โจมตอนกลางคืน ของมีค่าและเงิน 1.3 ล้านรูปีถูกยึด เอกสารการยืมเงินมูลค่าหลายล้านรูปีถูกทำลาย สมาชิกในครอบครัวของนายทุน 7 ถูกฆ่า
เขตรอลปา, เขตรูกุม และ เขตสินธุลี: ตำรวจตั้งด่านตรวจค้นในแต่ละเขต ด่านตรวจค้นในรอลปาถูกยึด รวมทั้งในรูกุม สำนักงานไปรษณีย์ในสินธุลีถูกยึด ตำรวจถูกฆ่า 17 คน และผู้ก่อการร้ายลัทธิเหมาถูกฆ่าเพียงคนเดียว
ช่วงเวลา > พ.ศ. 2544

มกราคม พ.ศ. 2544: รัฐบาลจัดตั้งสารวัตรทหารเนปาล ซึ่งเป็นกองกำลังกึ่งทหารเพื่อต่อต้านการก่อการร้าย
28 พฤษภาคม พ.ศ. 2544: ประจันทา ให้สัมภาษณ์กับวารสารคอมมิวนิสต์ A World to Win
1 มิถุนายน พ.ศ. 2544: กษัตริย์พิเรนทรา และสมาชิกราชวงศ์ส่วนใหญ่ถูกสังหารในเหตุการณ์การสังหารหมู่ราชวงศ์เนปาล มกุฏราชกุมารทิเพนทราเป็นผู้ถูกกล่าวหาในการสังหารหมู่ครั้งนี้โดยคณะกรรมการสอบสวนที่ประกอบไปด้วย ประธานศาลฎีกาเกชาพ ประสาท อุปัธยา และโฆษกรัฐบาล ตรนาถ รนภัต  มกุฏราชกุมารไม่รู้สึกตัวจากความพยายามฆ่าตัวตายหรือถูกลอบสังหารโดยฝ่ายรักษาความปลอดภัยของพระราชวัง ได้สืบราชสมบัติตามประเพณี พระองค์สวรรคตเมื่อ 4 มิถุนายน พ.ศ. 2544 กษัตริย์ชญาเนนทระ ได้เป็นกษัตริย์องค์ต่อมา
3 สิงหาคม พ.ศ. 2544: การเจรจาสันติภาพรอบแรก
23 พฤศจิกายน พ.ศ. 2544: การเจรจาสันติภาพล่มเมื่อกลุ่มกบฏลัทธิเหมาถอนตัว และโจมตีสารวัตรทหารอย่างรุนแรงใน 42 เขต โดยมีทหารและตำรวจ 186 นาย และกลุ่มกบฏลัทธิเหมา 21 คนเสียชีวิต
26 พฤศจิกายน พ.ศ. 2544: รัฐบาลของเชร์ พาหาดูร์ เทวพา ประกาศสถานการณ์ฉุกเฉิน และรับสมัครทหารเนปาลเพื่อโจมตีกลุ่มลัทธเหมา
สหรัฐอเมริกาประกาศให้พรรคลัทธิเหมาเป็นกลุ่มก่อการร้าย
ช่วงเวลา > พ.ศ. 2545

รัฐสภาสหรัฐอเมริกาให้เงินช่วยเหลือ 12 ล้านเหรียญสหรัฐ เพื่อฝึกทหารเนปาล และสนับสนุนปืนไรเฟิล 5,000 กระบอก
พฤษภาคม พ.ศ. 2545: การเจรจาสันติภาพล่ม
พฤษภาคม พ.ศ. 2545: เกิดการสู้รบอย่างรุนแรงระหว่างทหารและกลุ่มลัทธิเหมาที่ลิสเน เลข ตามแนวชายแดนระหว่างเขตปยูทันและรอลปา และที่หมู่บ้านฆัม เขตรอลปา
11 พฤษภาคม พ.ศ. 2545: ทหารเนปาลพบภาพถ่ายในเนปาลตะวันตก เป็นภาพของผู้นำกลุ่มกบฏลัทธิเหมา พาพุรัม ภัตตาไร หิสิลา ยามี ราม พาหาทุร ทาพา (ฉายาพาทัล) และปุสปา หามัล ทาหัล (ฉายาประจันทา)
22 พฤษภาคม พ.ศ. 2545: กษัตริย์ชญาเนนทระ ทำหน้าที่เป็นที่ปรึกษาของนายกรัฐมนตรี เชร์ พาหาดูร์ เทวพา ยุบสภาและสั่งเลือกตั้งใหม่ โดยให้เหตุผลว่าเป็นการต่อต้านการก่อการร้าย
11 กรกฎาคม พ.ศ. 2545: มีข้อมูลรั่วออกมาว่า โรงงานอาวุธในเบลเยี่ยม FN Herstal ได้ส่งปืนอัตโนมัติ  M249 5,500 กระบอก ให้กับราชวงศ์เนปาล การตัดสินใจดำเนินการโดยพรรคร่วมรัฐบาล
4 ตุลาคม พ.ศ. 2545: กษัตริย์ชญาเนนทระประกาศปลดนายกรัฐมนตรีและคณะรัฐมนตรีทั้งคณะ ยึดอำนาจการปกครองประเทศ และยกเลิกการเลือกตั้งที่กำหนดไว้ในวันที่ 11 พฤศจิกายน พ.ศ. 2545
11 ตุลาคม พ.ศ. 2545: กษัตริย์ชญาเนนทระ แต่งตั้ง โลเกนทรา พาหาทุร์ จันท์ เป็นนายกรัฐมนตรี
ช่วงเวลา > พ.ศ. 2546

มกราคม พ.ศ. 2546: สหรัฐอเมริกาซ้อมรบกับทหารเนปาล กลุ่มก่อการร้ายลัทธิเหมาฆ่าผู้ตรวจการสารวัตรทหาร กฤษณะ โมฮัน เศรษฐา พร้อมกับภรรยาและบอดีการ์ดขณะออกเดินตอนเช้าที่เคยทำเป็นปกติทุกเช้าวันอาทิตย์ เพื่อเป็นสัญลักษณ์ถึงความปลอดภัยของพลเมือง ผู้ตรวจการสารวัตรทหารและภรรยาซึ่งเป็นครูในโรงเรียนนานาชาติในเมืองหลวงต่างไม่มีอาวุธ ด้วยกระสุนปืนไรเฟิลที่กลุ่มกบฏลัทธิเหมาชอบใช้
29 มกราคม พ.ศ. 2546: มีการหยุดยิงครั้งที่ 2 และเริ่มเจรจาสันติภาพ
13 พฤษภาคม พ.ศ. 2546: มีการประกาศร่วมกันระหว่างรัฐบาลและพรรคคอมมิวนิสต์แห่งเนปาล (ลัทธิเหมา) ยอมรับให้มีการหยุดยิง
17 สิงหาคม พ.ศ. 2546: ทหารและตำรวจเนปาลฆ่ากลุ่มกบฏลัทธิเหมา 39 คน ในเขตราเมชับ ในเนปาลตอนกลาง ระหว่างการสนธิกำลังกันของทหารและตำรวจเนปาลเพื่อยึดพื้นที่ ทหารเนปาลเสียชีวิต 7 คน สารวัตรทหารเสียชีวิต 5 คน
24 สิงหาคม พ.ศ. 2546: กลุ่มลัทธิเหมายื่นคำขาด จะยุติการหยุดยิงภายใน 48 ชั่วโมง หากรัฐบาลไม่รวมข้อเสนอของกลุ่มลัทธิเหมาในสภาร่างรัฐธรรมนูญ
26 สิงหาคม พ.ศ. 2546: คำขาดของกลุ่มลัทธิเหมาหมดเวลา
27 สิงหาคม พ.ศ. 2546 :
นัดหยุดงาน: กลุ่มลัทธิเหมาเรียกร้องให้มีการนัดหยุดงาน 3 วัน
กลุ่มลัทธิเหมายื่นคำขาดถอนการหยุดยิงเมื่อ 29 มกราคม ประจันทาประกาศว่ากลุ่มกบฏต้องการให้สิ้นสุดการปกครองด้วยราชวงศ์ เปลี่ยนเป็นสาธารณรัฐประชาธิปไตย
28 สิงหาคม พ.ศ. 2546: กลุ่มลัทธิเหมาลอบสังหารนายพลของกองทัพเนปาล 2 คนในบ้านพักที่กาฏมาณฑุ เสียชีวิต 1 คน บาดเจ็บ 1 คน
29 สิงหาคม พ.ศ. 2546: กลุ่มลัทธิเหมาพยายามลอบสังหารรัฐมนตรี ทเวนทรา ราช กันเทล แต่ไม่สำเร็จ
31 สิงหาคม พ.ศ. 2546: กลุ่มลัทธิเหมาซุ่มโจมตีตำรวจในรูปันเดฮี เสียชีวิต 4 คน
ดูเพิ่ม

Hutt, Michael, Himalayan People's War: Nepal's Maoist Rebellion, (London: Hurst and Co., 2004) ISBN 978-0-253-21742-4.
Jackson, Paul. 2019. "Intelligence in a modern insurgency: the case of the Maoist insurgency in Nepal."  Intelligence and National Security.
Karki, Arjun and David Seddon (eds.), The People's War in Nepal: Left Perspectives, (New Delhi: Adroit, 2003).
Thapa, Deepak, with Bandita Sijapati, A Kingdom Under Siege: Nepal's Maoist Insurgency, 1996–2003, (Kathmandu: The Printhouse, 2003) ISBN 978-1-842-77571-4.
แหล่งข้อมูลอื่น

Nepal's civil war and its subsequent democratic transition by Al Jazeera
International Center for Transitional Justice, Nepal
Documents and statements of the Communist Party of Nepal (Maoist)
Text of all peace accords for Nepal
Crisis briefing on Nepal เก็บถาวร 2010-06-19 ที่ เวย์แบ็กแมชชีน, Reuters Alertnet เก็บถาวร 2009-03-11 ที่ เวย์แบ็กแมชชีน
The Falling Kingdom, a book by Olof Jarlbro
International Crisis Group – Nepal, archive of reports on the Nepalese war and peace processes from the ICG.
Between Two Stones – Nepal's decade of conflict
NepalNews, a commercial news website
Maoists of Nepal
Returned: Child Soldiers of Nepal's Maoist Army เก็บถาวร 2010-11-21 ที่ เวย์แบ็กแมชชีน, a documentary
International Freedom of Expression eXchange
Insight on Conflict: Peacebuilding database เก็บถาวร 2017-07-01 ที่ เวย์แบ็กแมชชีน
Q&A: Nepal's future, BBC
Nepal: The Improbable Maoists, Foreign Policy Journal
http://www.nhrcnepal.org/nhrc_new/doc/newsletter/Nepal_NHRC_CPA_10Yrs_Report_Eng_2016.pdf เก็บถาวร 2020-07-29 ที่ เวย์แบ็กแมชชีน
ทหารฝ่าย ลัทธิเหมา 3 คนรอบนยอดเขาในตำบลโรลปาระหว่างรอคำสั่งให้เคลื่อนย้าย
อาร์ดาลัม

| --- | --- |
ปากทางเข้าถ้ำ
ที่ตั้งอาร์ดาลัมในประเทศมอลตา
ที่ตั้ง: บีร์เซ็บบูจา มอลตา
พิกัด: 35°50′11.1″N 14°31′40.9″E﻿ / ﻿35.836417°N 14.528028°E﻿ / 35.836417; 14.528028
ประเภท: ถ้ำ
ความยาว: 144 เมตร
ความเป็นมา
วัสดุ: หินปูน
หมายเหตุเกี่ยวกับสถานที่
ผู้ถือกรรมสิทธิ์: รัฐบาลมอลตา
ผู้บริหารจัดการ: เฮริทิจมอลตา
การเปิดให้เข้าชม: เปิด
เว็บไซต์: เฮริทิจมอลตา
อาร์ดาลัม (มอลตา: Għar Dalam; แปลว่า ถ้ำของตระกูลดาลัม) คืออุโมงค์และถ้ำอิ่มน้ำแห่งหนึ่ง มีความยาว 144 เมตร ตั้งอยู่นอกเมืองบีร์เซ็บบูจาบนเกาะมอลตา ประเทศมอลตา ภายในถ้ำมีซากกระดูกสัตว์โบราณที่ติดเกาะและสูญพันธุ์ไปในที่สุดเมื่อสิ้นสุดยุคธารน้ำแข็งแผ่ขยายมากสุดครั้งสุดท้าย ถ้ำนี้เป็นที่มาของชื่อระยะอาร์ดาลัมในการแบ่งยุคสมัยก่อนประวัติศาสตร์ในมอลตา และได้รับการยกย่องให้เป็นหนึ่งในโบราณสถานที่สำคัญที่สุดของประเทศ ในอาร์ดาลัมยังมีการค้นพบเครื่องปั้นดินเผาที่มีลักษณะคล้ายกับที่พบในวัฒนธรรมสเตนตีเนลโลทางตอนใต้ของประเทศอิตาลี เพียงแต่ขาดรายละเอียดบางอย่าง เช่น ลวดลายประทับตกแต่ง
สัตว์ที่พบซากกระดูกในอาร์ดาลัม ได้แก่ ช้างแคระ ฮิปโปโปเตมัสแคระ หงส์ยักษ์ กวาง และหมี ซากกระดูกสัตว์เหล่านี้มีอายุแตกต่างกันไป ฮิปโปโปเตมัสสูญพันธุ์ไปเมื่อประมาณ 10,000 ปีมาแล้ว ส่วนกวางสูญพันธุ์ไปในยุคทองแดงเมื่อราว 4,000 ปีมาแล้ว นอกจากนี้ ถ้ำแห่งนี้ยังเป็นสถานที่ที่มีการค้นพบหลักฐานการตั้งถิ่นฐานของมนุษย์ยุคเริ่มแรกในมอลตาอีกด้วย โดยมีอายุราว 7,400 ปีมาแล้ว
ประวัติศาสตร์ยุคหลัง

อาร์ดาลัมได้รับการสำรวจทางโบราณคดีเป็นครั้งแรกเมื่อ ค.ศ. 1865 โดยอาร์ตูโร อิสเซล นักบรรพชีวินวิทยาชาวอิตาลี ซึ่งต้องการค้นหาซากดึกดำบรรพ์ยุคหินใหม่ ต่อมาใน ค.ศ. 1892 จอห์น เอช. คุก ได้เข้ามาขุดค้นภายในถ้ำ โบราณวัตถุส่วนใหญ่ที่ค้นพบได้รับการเก็บรักษาไว้ในมอลตา ในขณะที่ส่วนหนึ่งถูกส่งไปยังพิพิธภัณฑ์บริติชเพื่อศึกษาเปรียบเทียบ ใน ค.ศ. 1902 ฟอร์ไซท์ เมเจอร์ นำโบราณวัตถุเหล่านี้ไปศึกษา และพบฮิปโปโปเตมัสแคระชนิดใหม่จากการค้นพบเหล่านี้ นั่นคือ Hippopotamus melitensis
อาร์ดาลัมมีชื่อรวมอยู่ในรายการโบราณวัตถุสถานมอลตา ค.ศ. 1925 แต่ไม่ได้เปิดให้บุคคลทั่วไปเข้าชมจนกระทั่งเดือนมีนาคม ค.ศ. 1933 โจเซฟ บัลดักกีโน ภัณฑารักษ์พิพิธภัณฑ์ประวัติศาสตร์ธรรมชาติแห่งชาติในขณะนั้น ได้ริเริ่มจัดตั้งพิพิธภัณฑ์ขึ้นบริเวณหน้าถ้ำ ภายในปีแรกของการรับตำแหน่งภัณฑารักษ์ที่พิพิธภัณฑ์อาร์ดาลัม บัลดักกีโนได้ตีพิมพ์อนุสารว่าด้วยอาร์ดาลัม โดยเน้นที่การขุดค้นและการสำรวจครั้งสำคัญของถ้ำแห่งนี้ พิพิธภัณฑ์ได้รับการปรับปรุงอย่างต่อเนื่อง โดยมีการเปลี่ยนตัวอย่างจัดแสดงใหม่ ๆ และติดตั้งป้ายกำกับตัวอย่างจัดแสดง
ตู้ริมผนังภายในพิพิธภัณฑ์ถ้ำจัดแสดงกระดูกสัตว์ที่ขุดพบในถ้ำ โดยจัดแบ่งตามชนิดและประเภทสัตว์ ส่วนตู้กลางห้องจัดแสดงโครงกระดูกที่สมบูรณ์ของสัตว์ตัวอย่างยุคใหม่ เช่น กวาง ช้าง ซึ่งไม่ใช่โครงกระดูกที่พบในถ้ำ แต่เป็นตัวอย่างอ้างอิงสำหรับนักวิชาการที่กำลังศึกษาซากดึกดำบรรพ์ที่ขุดพบ
ในช่วงสงครามโลกครั้งที่ 2 ถ้ำแห่งนี้ถูกใช้เป็นที่หลบภัยทางอากาศ ต่อมาใน ค.ศ. 1980 โบราณวัตถุที่สำคัญและไม่สามารถทดแทนได้ เช่น งาช้างแคระ 4 กิ่ง กะโหลกศีรษะของเด็กยุคหินใหม่คนหนึ่ง ถูกขโมยไปจากพิพิธภัณฑ์ถ้ำ
อาร์ดาลัมมีความลึกประมาณ 144 เมตร (472 ฟุต) แต่เปิดให้นักท่องเที่ยวเข้าชมได้เฉพาะช่วง 50 เมตรแรก (160 ฟุต) เท่านั้น ในปัจจุบันพิพิธภัณฑ์ซึ่งตั้งอยู่บริเวณทางเข้าถ้ำยังคงจัดแสดงโบราณวัตถุที่น่าสนใจมากมาย ตั้งแต่กระดูกสัตว์ไปจนถึงเครื่องมือเครื่องใช้ของมนุษย์
อาร์ดาลัมและพิพิธภัณฑ์ถ้ำบริหารงานโดยเฮริทิจมอลตา เมื่อ ค.ศ. 2019 มีการประกาศโครงการปรับปรุงทางเชื่อมระหว่างอาร์ดาลัม, ตากัชชาตูรา, บอร์ชินนาดูร์ และโบราณสถานอื่น ๆ ที่อยู่ใกล้เคียงกันให้เข้าถึงได้สะดวกมากขึ้น
ลำดับชั้นหิน

อาร์ดาลัมประกอบไปด้วยชั้น 6 ชั้น ดังนี้
ชั้นสัตว์เลี้ยง (หนาประมาณ 74 เซนติเมตร) พบกระดูกสัตว์ที่มนุษย์นำมาเลี้ยงเป็นหลัก เช่น วัว ม้า แกะหรือแพะ นอกจากนี้ยังพบร่องรอยการตั้งถิ่นฐานของมนุษย์ เช่น เครื่องปั้นดินเผา หินเหล็กไฟ เครื่องมือ เครื่องประดับหรือเครื่องราง
ชั้นแผ่นหินปูน (หนาประมาณ 0.6 เซนติเมตร)
ชั้นกวาง (หนาประมาณ 175 เซนติเมตร) พบกระดูกกวางแคระที่มีวิวัฒนาการมาจากกวางแดง (Cervus elaphus) และพบกระดูกสัตว์กินเนื้อจำนวนหนึ่ง เช่น หมีสีน้ำตาล หมาจิ้งจอกแดง และหมาป่า นอกจากนี้ยังพบกระดูกหงส์ยักษ์ เต่ายักษ์ และสัตว์ฟันแทะด้วย
ชั้นกรวด (หนาประมาณ 35 เซนติเมตร) ประกอบด้วยก้อนหินมนและกรวดขนาดกลางซึ่งแสดงให้เห็นร่องรอยของแม่น้ำสายหนึ่งที่เคยไหลผ่านถ้ำ ขนาดของก้อนหินและกรวดที่ค่อนข้างใหญ่บ่งบอกถึงกระแสน้ำที่ไหลแรง
ชั้นฮิปโปโปเตมัส (หนาประมาณ 120 เซนติเมตร) พบกระดูกฮิปโปโปเตมัสแคระชนิด Hippopotamus melitensis เป็นหลัก นอกจากนี้ยังพบกระดูกของช้างแคระชนิด Palaeoloxodon falconeri และดอร์เมาส์ยักษ์ชนิด Leithia cartei ด้วย
ชั้นดินเหนียวไร้กระดูก (หนาประมาณ 125 เซนติเมตร) ไม่พบกระดูก แต่พบร่องรอยของพืชบางชนิด
กระดูกสัตว์ที่จัดแสดงในพิพิธภัณฑ์ถ้ำ
ลำดับชั้นหินในอาร์ดาลัม
ฮาร์เลม

| ฮาร์เลม |
| --- | --- |
นครและเทศบาล
Grote Kerk ("Great Church") on the Grote Markt, Haarlem's central square
   ธง ตราอาร์ม
สมญา: Bloemenstad, Spaarnestad
คำขวัญ: Vicit vim virtus (Virtue conquered force)
สถานที่ตั้งในจังหวัดนอร์ทฮอลแลนด์
พิกัด: 52°23′N 4°38′E﻿ / ﻿52.383°N 4.633°E﻿ / 52.383; 4.633
ประเทศ: เนเธอร์แลนด์
จังหวัด: จังหวัดนอร์ทฮอลแลนด์
City Hall: Haarlem City Hall
การปกครอง
 • องค์กร: Municipal council
 • Mayor: Jos Wienen (CDA)
พื้นที่
 • Municipality: 32.09 ตร.กม. (12.39 ตร.ไมล์)
 • พื้นดิน: 29.22 ตร.กม. (11.28 ตร.ไมล์)
 • พื้นน้ำ: 2.87 ตร.กม. (1.11 ตร.ไมล์)
ความสูง: 2 เมตร (7 ฟุต)
ประชากร (Municipality, มกราคม 2019; Urban and Metro, พฤษภาคม 2014)
 • Municipality: 161,265 คน
 • ความหนาแน่น: 5,519 คน/ตร.กม. (14,290 คน/ตร.ไมล์)
 • เขตเมือง: 204,429 คน
 • รวมปริมณฑล: 420,447 คน
เดมะนิม: Haarlemmer
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postcode: 2000–2037, 2063
Area code: 023
เว็บไซต์: www.haarlem.nl
ฮาร์เลม (ดัตช์: Haarlem เสียงอ่านภาษาดัตช์: [ˈɦaːrlɛm] ( ฟังเสียง)) เป็นนครและเทศบาลในประเทศเนเธอร์แลนด์  และตั้งอยู่ปลายเหนือสุดของรันด์สตัด หนึ่งในมหานครที่มีประชากรมากที่สุดของยุโรป ฮาร์เลมมีประชากร 161,265 คน ในปี ค.ศ. 2019
ฮาร์เลมถูกยกระดับเป็นเมืองเมื่อปี ค.ศ. 1245 และสร้างกำแพงเมืองแล้วเสร็จในปี ค.ศ. 1270 ปัจจุบันเป็นเมืองหลวงของจังหวัดนอร์ทฮอลแลนด์ ด้วยความที่อยู่ไม่ไกลจากกรุงอัมสเตอร์ดัม เมืองหลวงของประเทศที่ตั้งอยู่ในจังหวัดเดียวกันนั้น พลเมืองที่อาศัยในฮาร์เลมจำนวนมากจึงเดินทางสัญจรไปทำงานที่อัมสเตอร์ดัมเป็นประจำโดยใช้เวลาเดินทางเพียง 15 นาทีด้วยรถไฟ
อุทยานแห่งชาติมัฟรอวอ

| อุทยานแห่งชาติมัฟรอวอ |
| --- | --- |
ไอยูซีเอ็นกลุ่ม 2 (อุทยานแห่งชาติ)
อุทยานแห่งชาติมัฟรอวอกับทะเลสาบมัฟรอวอในฤดูร้อน
ที่ตั้งของอุทยานแห่งชาติมัฟรอวอ
พิกัด: 41°41′N 20°42′E﻿ / ﻿41.683°N 20.700°E﻿ / 41.683; 20.700
พื้นที่: 73,088 เฮกตาร์ (730.88 ตารางกิโลเมตร)
จัดตั้ง: 19 เมษายน ค.ศ. 1949
www.npmavrovo.org.mk
อุทยานแห่งชาติมัฟรอวอ (มาซิโดเนีย: Национален парк Маврово) เป็นอุทยานแห่งชาติที่ใหญ่ที่สุดในสามที่ของนอร์ทมาซิโดเนีย ก่อตั้งขึ้นใน ค.ศ. 1949 และตั้งอยู่ทางตะวันตกของประเทศในภูเขาบริสตราที่ตั้งอยู่ทางทิศใต้ของภูเขากอรัป
อุทยานแห่งชาติทะเลสาบและภูมิภาคนี้ได้รับการตั้งชื่อตามหมู่บ้านมัฟรอวอ
ดูเพิ่ม

เว็บไซต์อย่างเป็นทางการ
National Park Mavrovo เก็บถาวร 2012-02-08 ที่ เวย์แบ็กแมชชีน
Environment in Macedonia เก็บถาวร 2012-07-28 ที่ เวย์แบ็กแมชชีน
สาธารณรัฐสังคมนิยมมาซิโดเนีย

สาธารณรัฐสังคมนิยมมาซิโดเนีย (มาซิโดเนีย: Социјалистичка Република Македонија, Socijalistička Republika Makedonija) เป็นสาธารณรัฐหนึ่งในหกของรัฐที่อยู่ในความปกครองของสหพันธ์สาธารณรัฐสังคมนิยมยูโกสลาเวีย และเป็นรัฐชาติสังคมนิยมของชาวมาซิโดเนีย หลังจากการเปลี่ยนแปลงระบบการปกครองมาเป็นระบบประชาธิปไตยในปี ค.ศ. 1990 ทำให้ต้องเปลี่ยนชื่อสาธาณรัฐเป็น สาธารณรัฐมาซิโดเนีย ในปี ค.ศ. 1991 และหลังจากการล่มสลายของสหพันธ์สาธารณรัฐสังคมนิยมยูโกสลาเวีย ทำให้ได้มีการประกาศเอกราชในวันที่ 8 กันยายน ค.ศ. 1991
รัฐธรรมนูญ

สาธารณรัฐสังคมนิยมมาซิโดเนียซึ่งถูกกำหนดให้เป็นรัฐชาติของชาวมาซิโดเนียและยังเป็นรัฐของชนกลุ่มน้อย มีอำนาจบางอย่างที่เกี่ยวข้องกับรัฐเอกราช รัฐธรรมนูญยังยอมรับสิทธิในการกำหนดใจตนเองและการแยกตัวออกจากกัน พรมแดนของสาธารณรัฐสังคมนิยมมาซิโดเนียสามารถเปลี่ยนแปลงได้โดยการตัดสินใจของรัฐสภาของสาธารณรัฐเท่านั้น ผู้อยู่อาศัยถือทั้งสัญชาติยูโกสลาเวียและสัญชาติมาซิโดเนียภายในสำหรับธุรกิจของรัฐ
สาธารณรัฐสังคมนิยมมาซิโดเนียมีรัฐธรรมนูญ, ตำแหน่งประธานาธิบดี, รัฐบาล, รัฐสภา, ภาษาราชการ, สัญลักษณ์ของรัฐ, สถาบันวิทยาศาสตร์และศิลปะมาซิโดเนีย, สำนักเลขาธิการกิจการภายใน (กระทรวงมหาดไทย), สำนักความสัมพันธ์ต่างประเทศ (กระทรวงการต่างประเทศ) และสิทธิพิเศษอื่นๆ ของรัฐ นอกจากนี้ สาธารณรัฐสังคมนิยมมาซิโดเนียมีกองกำลังป้องกันดินแดนของตนเอง (Macedonian: Територијална одбрана, Teritorijalna odbrana).
รัฐธรรมนูญ > การปกครอง

สาธารณรัฐสังคมนิยมมาซิโดเนียเป็นรัฐคอมมิวนิสต์พรรคเดียว พรรคการเมืองที่ปกครองคือสันนิบาตคอมมิวนิสต์แห่งมาซิโดเนีย(มาซิโดเนีย: Сојуз на Комунистите на Македонија, Sojuz na Komunistite na Makedonija, abbreviation: СКМ, SKM). ในฐานะที่เป็นส่วนประกอบของรัฐยูโกสลาเวีย ผู้นำผู้ก่อตั้งขบวนการไม่ฝักใฝ่ฝ่ายใด เอสอาร์มาซิโดเนียดำเนินนโยบายต่างประเทศที่เป็นกลางและคงไว้ซึ่งระบบคอมมิวนิสต์เสรีมากกว่าเมื่อเทียบกับรัฐคอมมิวนิสต์อื่นๆ อุดมการณ์การปกครองมีพื้นฐานมาจากลัทธิตีโตและการจัดการตนเองของคนงาน (มาซิโดเนีย: самоуправување, samoupravuvanje)
รัฐธรรมนูญ > ชนกลุ่มน้อย

ในขณะที่ชาวมาซิโดเนียเป็นชนกลุ่มใหญ่และเป็นหนึ่งในชาติที่เป็นส่วนประกอบของยูโกสลาเวีย (narod) สิทธิของชนกลุ่มน้อย (narodnosti) ได้รับการรับรองโดยรัฐธรรมนูญ ภาษาราชการคือภาษามาซิโดเนีย อย่างไรก็ตามชาวมาซิโดเนียแอลเบเนียและชาวมาซิโดเนียเติร์กมีสิทธิ์ใช้ภาษาของตนเองในระบบโรงเรียนและสื่อต่างๆ รัฐธรรมนูญกำหนดให้รัฐเป็นรัฐประจำชาติของชนกลุ่มน้อยชาวมาซิโดเนีย แต่ยังรวมถึงรัฐของชาวอัลเบเนียและชาวเติร์กด้วย
จากจุดเริ่มต้นของการปกครองของยูโกสลาเวียในมาซิโดเนีย ข้อกล่าวหาโผล่ขึ้นมาว่าหน่วยงานใหม่ที่เกี่ยวข้องกับการตอบโต้กับคนที่ไม่สนับสนุนการสร้างเอกลักษณ์ของชาติมาซิโดเนียใหม่ จำนวนเหยื่อเนื่องจากการสังหารหมู่ชาวบัลแกเรียไม่ชัดเจน แหล่งข่าวของบัลแกเรียอ้างว่าผู้คนหลายพันคนถูกสังหารหลังปี 1944 และมีคนมากกว่า 100,000 คนถูกจำคุกภายใต้ "กฎหมายเพื่อการคุ้มครองเกียรติยศแห่งชาติมาซิโดเนีย" ในมาซิโดเนีย ความเกลียดกลัวบัลแกเรียเพิ่มขึ้นถึงระดับอุดมการณ์ของรัฐ
รัฐธรรมนูญ > ศาสนา

แม้ว่าพรรคคอมมิวนิสต์จะกีดกันศาสนา แต่เสรีภาพทางศาสนาก็ได้รับอนุญาตในระดับหนึ่ง ทางการอนุญาตให้มีคริสตจักรออร์โธดอกซ์มาซิโดเนีย ซึ่งประกาศใช้ออโต้เซฟาลี ในปี 1967 ในปี 1972 การก่อสร้างโบสถ์ออร์โธดอกซ์ที่ใหญ่ที่สุด St. Clement of Ohrid ในเมืองหลวงสโกเปีย ได้เริ่มขึ้น ชาวมุสลิม คาทอลิก โปรเตสแตนต์ และชุมชนทางศาสนาอื่น ๆ สามารถรักษาองค์กรและสถานที่บูชาของตนเองได้
รัฐธรรมนูญ > ที่ตั้ง

สาธารณรัฐสังคมนิยมมาซิโดเนียเป็นประเทศที่มีองค์ประกอบใหญ่เป็นอันดับที่ 4 ของยูโกสลาเวีย ทั้งในด้านพื้นที่และจำนวนประชากร ภายในยูโกสลาเวีย มีพรมแดนภายในติดกับสาธารณรัฐสังคมนิยมเซอร์เบียทางทิศเหนือ และหน่วยย่อยของจังหวัดปกครองตนเองสังคมนิยมคอซอวอทางทิศตะวันตกเฉียงเหนือ และมีพรมแดนระหว่างประเทศกับสาธารณรัฐสังคมนิยมประชาชนแอลเบเนียทางทิศตะวันตก กรีซทางทิศใต้ และสาธารณรัฐประชาชนบัลแกเรียทางทิศตะวันออก
ฮิลเวอร์ซัม

| ฮิลเวอร์ซัม Hilversum |
| --- | --- |
นครและเทศบาล
ศาลาว่าการเมือง
   ธง ตราอาร์ม
สถานที่ตั้งในจังหวัดนอร์ทฮอลแลนด์
พิกัด: 52°14′N 5°10′E﻿ / ﻿52.233°N 5.167°E﻿ / 52.233; 5.167
ประแทศ: เนเธอร์แลนด์
จังหวัด:  จังหวัดนอร์ทฮอลแลนด์
Town Hall: Hilversum Town Hall
การปกครอง
 • องค์กร: Municipal council
 • Mayor: Pieter Broertjes (PvdA)
 • Aldermen:  List of aldermen Wimar Jaeger Floris Voorink Willem van der Spek Eric van der Want 
พื้นที่
 • ทั้งหมด: 46.35 ตร.กม. (17.90 ตร.ไมล์)
 • พื้นดิน: 45.62 ตร.กม. (17.61 ตร.ไมล์)
 • พื้นน้ำ: 0.73 ตร.กม. (0.28 ตร.ไมล์)
ความสูง: 15 เมตร (49 ฟุต)
ประชากร (มกราคม 2019)
 • ทั้งหมด: 90,261 คน
 • ความหนาแน่น: 1,978 คน/ตร.กม. (5,120 คน/ตร.ไมล์)
เดมะนิม: Hilversummer (male), Hilversumse (female)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postcode: 1200–1223
Area code: 035
เว็บไซต์: www.hilversum.nl
ฮิลเวอร์ซัม (ดัตช์: Hilversum เสียงอ่านภาษาดัตช์: [ˈɦɪlvərsʏm] ( ฟังเสียง)) เป็นนครและเทศบาลในจังหวัดนอร์ทฮอลแลนด์ ประเทศเนเธอร์แลนด์ ตั้งอยู่ใจกลางของโกอี เป็นเขตเมืองที่ใหญ่ที่สุดในบริเวณนั้น เมืองรายล้อมด้วยทุ่งกว้าง ป่าไม้ ทะเลสาบ และเมืองเล็ก ๆ ฮิลเวอร์ซัมเป็นส่วนหนึ่งของรันด์สตัด หนึ่งในเขตเมืองขยายที่ใหญ่ที่สุดของยุโรป
อันเนอ เบยส์

อันเนอ เบยส์ (ดัตช์: Anne Buijs; 2 ธันวาคม ค.ศ. 1991) เป็นนักวอลเลย์บอลหญิงชาวดัตช์ เธอเล่นในตำแหน่งตัวตีด้านนอกให้กับทีมชาติเนเธอร์แลนด์
ประวัติ

ในปี ค.ศ. 2009 เธอได้รับเลือกให้เป็นตัวแทนทีมชาติเนเธอร์แลนด์
ในปี ค.ศ. 2015 ในการแข่งขันมงเทรอวอลเลย์มาสเตอรส์ เธอได้รับรางวัลตัวตบหัวเสายอดเยี่ยม เมื่อเดือนกรกฎาคมในปีเดียวกัน เธอได้มีส่วนร่วมในการคว้าแชมป์ของวอลเลย์บอลเวิลด์กรังด์ปรีซ์ 2015 ดิวิชัน 2 ในการแข่งขันชิงแชมป์ยุโรปในเดือนตุลาคมของปีเดียวกัน เธอได้เป็นผู้มีส่วนสำคัญในการพาทีมเข้ารับรางวัลเหรียญเงิน และเธอยังได้รับรางวัลตัวตบหัวเสายอดเยี่ยม
สังกัดสโมสร

เฟเฟ ซานสตัด (ค.ศ. 2006–2007)
มาร์ตีนึสอัมสเติลเฟน (ค.ศ. 2007–2010)
อัสเตริกซ์กีลเดรคต์ (ค.ศ. 2010–2011)
ชเวรีเนอร์ เอ็สเซ (ค.ศ. 2011–2013)
ฟูตูราวอลเลย์บุสโตอาร์ซีซีโย (ค.ศ. 2013–2014)
โลโคโมทิฟบากู (ค.ศ. 2014–2015)
วาคึฟบังค์อิสตันบูล (ค.ศ. 2015–2016)
เรโซนา-อาเดส (ค.ศ. 2016–2017)
นีลือแฟร์ (ค.ศ. 2017–)
เกียรติประวัติ > บุคคล

มงเทรอวอลเลย์มาสเตอรส์ 2015 "ตัวตบหัวเสายอดเยี่ยม"
วอลเลย์บอลหญิงชิงแชมป์ยุโรป 2015 "ตัวตบหัวเสายอดเยี่ยม"
วอลเลย์บอลหญิงชิงแชมป์ยุโรป 2017 "ตัวตบหัวเสายอดเยี่ยม"
เกียรติประวัติ > สโมสร

ชิงแชมป์สโมสรอเมริกาใต้ 2017 –  ชนะเลิศ, ร่วมกับเรโซนา-อาเดส
บราซิลเลียนซูเปอร์ลีกา 2016/17 –  ชนะเลิศ, ร่วมกับเรโซนา-อาเดส
ชิงแชมป์สโมสรโลก 2017 –  รองชนะเลิศ, ร่วมกับเรโซนา-อาเดส
แหล่งข้อมูลอื่น

FIVB World Grand Prix Profile
ฮันส์ ลิปเปอร์แฮย์

ฮันส์ ลิปเปอร์แฮย์
ฮันส์ ลิปเปอร์แฮย์ (ดัตช์: Hans Lipperhey, ค.ศ. 1570 – กันยายน ค.ศ. 1619) เป็นผู้ผลิตเลนส์ ชาวดัตช์ และเป็นคนแรก ๆ ที่สร้าง กล้องโทรทรรศน์ขึ้นมา
ชีวประวัติ

ลิปเปอร์แฮย์เกิดที่ เมืองเวเซิล ประเทศเยอรมนี เขาย้ายไป มิดเดิลบืร์ค ในเนเธอร์แลนด์ และแต่งงานในปี ค.ศ. 1594 เขากลายเป็นพลเมืองที่นั่นในปี ค.ศ. 1602 และอาศัยอยู่ในมิดเดิลบืร์คไปจนตลอดชีวิต
ชื่อของเขาเคยเป็นที่รู้จักกันอย่างแพร่หลายในชื่อ Lippershey เนื่องจากการพิมพ์ผิดในปี 1831
อุทยานแห่งชาติสครมาถา

| อุทยานแห่งชาติสครมาถา |
| --- | --- |
ไอยูซีเอ็นกลุ่ม 2 (อุทยานแห่งชาติ)
ภูมิทัศน์ในเขตอุทยาน
อุทยานแห่งชาติสครมาถาที่ตั้งของอุทยานแห่งชาติสครมาถาแสดงแผนที่รัฐหมายเลข 1อุทยานแห่งชาติสครมาถาอุทยานแห่งชาติสครมาถา (ประเทศเนปาล)แสดงแผนที่ประเทศเนปาล
ที่ตั้ง: รัฐโกศี ประเทศเนปาล
เมืองใกล้สุด: Namche, Khumjung
พิกัด: 27°56′N 86°44′E﻿ / ﻿27.933°N 86.733°E﻿ / 27.933; 86.733
พื้นที่: 1,148 ตารางกิโลเมตร (718,000 ไร่)
จัดตั้ง: 19 กรกฎาคม ค.ศ. 1976
หน่วยราชการ: กรมอุทยานแห่งชาติ และสัตว์ป่า
เว็บไซต์: sagarmathanationalpark.gov.np
 
 แหล่งมรดกโลกโดยยูเนสโก
เกณฑ์พิจารณา: ธรรมชาติ: vii
อ้างอิง: 120
ขึ้นทะเบียน: 1979 (สมัยที่ 3rd)
 
อุทยานแห่งชาติสครมาถา (เนปาล: सगरमाथा राष्ट्रिय निकुञ्ज) เป็นอุทยานที่ตั้งอยู่ในประเทศเนปาลตรงบริเวณชายแดนติดต่อกับทิเบต มีพื้นที่ประมาณ 1,148 ตารางกิโลเมตร (443 ตารางไมล์) ตั้งขึ้นมาเพื่อพิทักษ์พรรณไม้และพันธุ์สัตว์ในบริเวณแถบนี้ และนอกจากจะมีทั้งยอดเขาเอเวอเรสต์แล้วก็ยังมียอดเขาที่สูงเกินกว่า 7,000 เมตร อีกกว่า 7 ยอด และมีสัตว์ เช่น กระต่ายป่า หนูผี นก อีกกว่า 120 ชนิด
สครมาถา เป็นศัพท์ภาษาเนปาลที่มาจาก सगर् สคร หมายถึง "ท้องฟ้า" และ माथा มาถา หมายถึง "ยอด"
แหล่งข้อมูลอื่น

BirdLife International. "Important Bird Areas factsheet: Sagarmatha National Park".
Department of National Parks and Wildlife Conservation, Nepal : Sagarmatha National Park เก็บถาวร 2019-07-05 ที่ เวย์แบ็กแมชชีน
Official UNESCO website entry
The World at Night: Everest and Mysterious Star เก็บถาวร 2011-07-16 ที่ เวย์แบ็กแมชชีน
| ด ค กแหล่งมรดกโลกในประเทศเนปาล |
| --- | --- |
 หุบเขากาฐมาณฑุ  ลุมพินี ที่ประสูติพระพุทธเจ้า  อุทยานแห่งชาติสครมาถา  อุทยานแห่งชาติจิตวัน 
หมายเหตุ: ใช้ชื่อตามที่ได้ขึ้นทะเบียนเป็นแหล่งมรดกโลก
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ
อาโฮลด์ เดอแลซ

บริษัท อาโฮลด์ เดอแลซ จำกัด (ดัตช์: Koninklijke Ahold Delhaize N.V.) เป็นบริษัทสัญชาติดัตช์-เบลเยียมที่ดำเนินธุรกิจค้าปลีก ซูเปอร์มาร์เก็ต และการพาณิชย์อิเล็กทรอนิกส์ มีบริษัทในเครือ 21 บริษัทและพนักงานกว่า 375,000 คน มีร้านสาขากว่า 6,500 ร้านใน 11 ประเทศ จัดจำหน่ายสินค้าในรูปแบบซูเปอร์มาร์เก็ต ร้านสะดวกซื้อ ไฮเปอร์มาร์เก็ต ร้านของชำออนไลน์ ร้านยา และร้านเครื่องดื่มแอลกอฮอล์
สำนักงานใหญ่ของอาโฮลด์ เดอแลซตั้งอยู่ที่ซานดัม ประเทศเนเธอร์แลนด์ ดำเนินธุรกิจในเนเธอร์แลนด์ เบลเยียม เช็กเกีย กรีซ ลักเซมเบิร์ก โรมาเนีย เซอร์เบีย และสหรัฐ นอกจากนี้ยังร่วมทุนในประเทศอินโดนีเซียและโปรตุเกส
อาโฮลด์ เดอแลซ จดทะเบียนในตลาดหลักทรัพย์ยูโรเน็กซต์อัมสเตอร์ดัม และบรัสเซลส์